**BILAG 1**

Tidsplan

|  |
| --- |
| ***Vejledning til tilbudsgiver***  *Bilag 1 indeholder hovedtidsplanen for de aktiviteter, der er relevante i forbindelse med Leverandørens overtagelse af ansvaret for vedligeholdelse og videreudvikling af Løsningen.*  *Hele bilaget udgør et* ***mindstekrav****.* |

**Indholdsfortegnelse**

[1. Indledning 4](#_Toc506381594)

[2. Hovedtidsplanen 4](#_Toc506381595)

[2.1 Opstartsfasen 4](#_Toc506381596)

[2.1.1 Afklaring 4](#_Toc506381597)

[2.1.2 Øvrige aktiviteter i Opstartsfasen 5](#_Toc506381598)

[2.2 Overtagelse af vedligeholdelsesansvaret og ansvaret for videreudviklingsydelser 5](#_Toc506381599)

[3. Opstartsmøde 6](#_Toc506381600)

[3.1.1 Opstartsmøde 6](#_Toc506381601)

# Indledning

Bilag 1 indeholder hovedtidsplanen for perioden fra kontraktindgåelse frem til afsluttet Opstartsfase med henblik på Leverandørens overtagelse af ansvaret for levering af vedligeholdelse og videreudvikling af Løsningen.

Efterfølgende forestår Leverandøren løbende vedligeholdelse og videreudvikling af Løsningen samt videreudvikling og nyudvikling heraf. For hver videreudviklingsydelse, som bestilles som Leverance, aftales der mellem Parterne en særskilt tidsplan, jf. Bilag 12.

# Hovedtidsplanen

## Opstartsfasen

### Afklaring

Umiddelbart efter Rammekontraktens indgåelse iværksættes som en del af Opstartsfasen en afklaring.

Formålet med afklaringen er:

* At Leverandøren får den yderligere fornødne indsigt i Løsningen, Dokumentation mv., således at denne sættes i stand til at levere ydelser i henhold til Rammekontrakten, og så denne kvalificeret kan rådgive Kunden om relevante ændringer og videreudvikling af Løsningen.
* At eventuelle uoverensstemmelser og mangler mellem Dokumentationen og den kørende løsning VandData bliver identificeret, og en plan for udbedring af eventuelle mangler kan blive lagt.

Kunden vil om muligt foranledige, at der i forbindelse med afklaringen i et vist omfang er mulighed for at trække på den tidligere leverandørs viden om Løsningen.

Leverandøren skal dokumentere resultatet af afklaringen i en rapport. Leverandøren skal i rapporten anføre forhold, som Leverandøren ikke kan godkende med begrundelse og anvisning på, hvilke foranstaltninger, der skal gennemføres, for at de pågældende forhold kan godkendes. Leverandøren skal ligeledes gøre opmærksom på forhold, som Leverandøren godt kan godkende, men hvor Leverandøren anbefaler, at der gennemføres forbedringer.

Rapporten skal godkendes af Leverandøren og Kunden. Ved godkendelsen skal det konkret besluttes, hvilke initiativer der skal iværksættes initialt, inden Leverandøren overtager ansvaret for vedligeholdelse og videreudvikling af Løsningen, og hvilke initiativer der kan iværksættes på et senere tidspunkt.

### Øvrige aktiviteter i Opstartsfasen

Formålet med øvrige aktiviteter i Opstartsfasen er:

* At afholde et Opstartsmøde.
* At Leverandøren får opbygget et udviklingsmiljø, hvorpå Løsningen eller relevante dele heraf er installeret. Hvor det måtte være relevant, stiller Kunden snitfladebeskrivelser, integrationssystemer o.l. til rådighed for Leverandøren.
* At Leverandøren får opbygget processer og procedurer for at samle builds af nye udgaver af Løsningen, herunder med mulighed for at pakke dem i distributionspakke til Kundens test- og produktionsmiljøer.
* At Leverandøren sættes i stand til at gennemføre aftalte ændringer i applikationerne i Løsningen samt teste, builde og distribuere de nye Versioner.
* At Leverandøren får vedligeholdelsesorganisation på plads, og at Parterne får lavet fornødne aftaler om daglige kontaktflader.
* At Leverandøren udfylder Bilag 8.
* At samarbejdsorganisationen bliver etableret.

## Overtagelse af vedligeholdelsesansvaret og ansvaret for videreudviklingsydelser

Opstartsfasen er afsluttet, når de i afsnit 2.1.1 og 2.1.2 beskrevne aktiviteter er afsluttet og godkendt af Kunden.

Leverandøren skal afslutte de beskrevne opgaver i Opstartsfasen, jf. afsnit 2.1.1 og 2.1.2 senest 8 uger efter kontraktindgåelse.

Leverandøren skal afslutte opgaverne i Opstartsfasen inden for de timer, som er afsat til Opstartsfasen i Bilag 9, Appendiks A.

Herefter overtager Leverandøren det fulde vedligeholdelsesansvar for Løsningen samt ansvaret for at videreudvikle Løsningen.

# Opstartsmøde

### Opstartsmøde

Inden for de første 14 dage efter Rammekontraktens indgåelse afholdes et opstartsmøde. Formålet med mødet er, at Leverandøren fremlægger sin tidsplan for Opstartsfasen.

Leverandøren skal udarbejde en hovedtidsplan for Opstartsfasen og sende til Kunden senest 2 hverdage inden Opstartsmøde. Hovedtidsplanen skal have minimum samme detaljeringsgrad som forslag til hovedtidsplan vist herunder.

Aktiviteter, der er kritiske for Opstartsfasen skal markeres. Leverandøren kan supplere hovedtidsplanen med yderligere rækker, såfremt Leverandøren finder det hensigtsmæssigt.

**Forslag til hovedtidsplan for Opstartsfasen**

|  |  |  |  |
| --- | --- | --- | --- |
| **Milepæle og vigtigste aktiviteter** | **Dato** | **Ansvar** | **Afhængighed/-bemærkning** |
| Forventet kontraktindgåelse | Ultimo juni 2018 | Parterne |  |
| Forventet kontraktstart | 29.06.2018 | Parterne |  |
| Opstartsmøde | [DATO]  *[Udfyldes af Leverandøren]* | Leverandøren | *[Udfyldes af Leverandøren]* |
| Afklaring, gennemgang af Løsningens Dokumentation | [Tidsinterval indsættes]  *[Udfyldes af Leverandøren]* | Leverandøren med Kundens deltagelse | *[Udfyldes af Leverandøren]* |
| Plan for evt. udbedring af Dokumentation færdig | [DATO]  *[Udfyldes af Leverandøren]* | Leverandøren | *[Udfyldes af Leverandøren]* |
| Udbedring af Dokumentation | Aftales under Afklaringen | Kunden |  |
| Opbygning af udviklings- og testmiljø hos Leverandøren | [Tidsinterval indsættes]  *[Udfyldes af Leverandøren]* | Leverandøren | *[Udfyldes af Leverandøren]* |
| Løsningen eller relevante dele heraf er installeret på Leverandørens udviklingsmiljø | [DATO]  *[Udfyldes af Leverandøren]* | Leverandøren | *[Udfyldes af Leverandøren]* |
| Processer og procedurer til at samle builds etableret | [DATO]  *[Udfyldes af Leverandøren]* | Leverandøren | *[Udfyldes af Leverandøren]* |
| Aktiviteter vedr. vedligeholdelse og videreudvikling kan igangsættes. | [DATO]  *[Udfyldes af Leverandøren]* | Parterne | *[Udfyldes af Leverandøren]* |

Leverandøren skal beskrive de aktiviteter, som er en forudsætning for, at de beskrevne opgaver i Opstartsfasen, jf. afsnit 2.1.1 og 2.1.2, kan gennemføres. Beskrivelsen skal sendes til Kunden senest 2 hverdage inden Opstartsmøde.